**KONKURRANSEGRUNNLAG**

**ÅPEN ANBUDSKONKURRANSE**

**etter lov og forskrift om offentlige anskaffelser**

for kjøp av

Gass og leie av gassflasker

Saksnr. 20/5390

**INNHOLD**

[1 Generell beskrivelse 3](#_Toc50637329)

[1.1 Oppdragsgiver 3](#_Toc50637330)

[1.2 Anskaffelsens formål 3](#_Toc50637331)

[1.3 Anskaffelsens omfang 3](#_Toc50637332)

[1.4 Vedleggsoversikt 3](#_Toc50637333)

[1.5 Fremdriftsplan 4](#_Toc50637334)

[1.6 Kontrakt og kontraktsperiode 4](#_Toc50637335)

[1.7 Rettelser, suppleringer eller endring av konkurransegrunnlaget 4](#_Toc50637336)

[2 REGLER FOR GJENNOMFØRING AV KONKURRANSEN 4](#_Toc50637337)

[2.1 Regler for konkurransen 4](#_Toc50637338)

[2.2 Anskaffelsesprosedyre 4](#_Toc50637339)

[3 KRAV TIL LEVERANDØRENE 4](#_Toc50637340)

[3.1 Kvalifikasjonskrav 4](#_Toc50637341)

[3.2 Skattekrav 5](#_Toc50637342)

[*3.3* *Leverandørens organisatoriske og juridiske stilling* 5](#_Toc50637343)

[3.4 Leverandørens økonomiske og finansielle stilling 5](#_Toc50637344)

[3.5 Leverandørens tekniske og faglige kvalifikasjoner 6](#_Toc50637345)

[*3.6* *Bruk av underleverandør* 6](#_Toc50637346)

[4 KRAV TIL TILBUDEt 7](#_Toc50637347)

[4.1 Tilbudets utforming 7](#_Toc50637348)

[4.2 Forbehold 7](#_Toc50637349)

[4.3 Alternative tilbud 7](#_Toc50637350)

[4.4 Deltilbud 7](#_Toc50637351)

[4.5 Innlevering 7](#_Toc50637352)

[5 Oppdragsgivers behandling av tilbudene 8](#_Toc50637353)

[5.1 Avvisning på grunn av forhold ved tilbudet 8](#_Toc50637354)

[5.2 Avlysning av konkurransen 8](#_Toc50637355)

[6 Avgjørelsen av konkurransen 8](#_Toc50637356)

[6.1 Tildelingskriterier 8](#_Toc50637357)

[6.2 Oppdragsgivers beslutning om kontraktstildeling 8](#_Toc50637358)

# Generell beskrivelse

## Oppdragsgiver

Bærum kommune, heretter kalt oppdragsgiver, innbyr til åpen anbudskonkurranse i forbindelse med inngåelse av rammeavtale for kjøp av gass og leie av gassflasker.

Oppdragsgiver plikter å foreta sine kjøp hos den leverandør det er inngått rammeavtale med, og den valgte leverandør er etter bestilling fra oppdragsgiver forpliktet til å levere i henhold til rammeavtalen.

For informasjon om Bærum kommune, se [www.baerum.kommune.no](http://www.baerum.kommune.no/)

Oppdragsgivers kontaktperson er:

|  |  |
| --- | --- |
| Navn | Sandra Hellesø |
| Tjenestested | Anskaffelsesenheten |

Eventuelle spørsmål skal rettes til kontaktpersonen gjennom konkurranseløsningen Mercell.

Det skal ikke være kontakt/kommunikasjon med andre personer hos oppdragsgiver vedrørende anbudskonkurransen enn nevnte kontaktperson.

Dersom en leverandør finner at konkurransegrunnlaget ikke gir tilstrekkelig veiledning, tilstrekkelige opplysninger eller på annen måte er uklart, kan han skriftlig be om tilleggsopplysninger hos oppdragsgiver. Svar på spørsmål vil bli kunngjort.

## Anskaffelsens formål

Anskaffelsen skal dekke Bærum kommune sitt behov for kjøp av medisinske gasser, næringsmiddelgasser, sveise- og skjæregasser, propan samt øvrige industrigasser etter behov. Avtalen omfatter også leie av gassflasker.

## Anskaffelsens omfang

På grunnlag av siste års forbruk kan det antydes et samlet årlig uttak på ca. NOK 400.000-700.000 eksklusive merverdiavgift. Årlig uttak vil være avhengig av økonomiske rammevilkår, politiske vedtak og markedssituasjonen for øvrig.

## Vedleggsoversikt

Konkurransegrunnlaget har følgende vedlegg:

* Vedlegg 1 – Kravspesifikasjon
* Vedlegg 2 – Prisskjema
* Vedlegg 3 – Kontraktutkast
* Vedlegg 4 – Standard kontraktsvilkår for kjøp av varer
* Vedlegg 5 – Tilbudsbrev
* Vedlegg 6 – Forpliktelseserklæring fra underleverandør(er)
* Vedlegg 7 - Utkast til samhandlingsavtale

## Fremdriftsplan

Oppdragsgiver har lagt opp til følgende tidsrammer for anskaffelsesprosessen:

|  |  |
| --- | --- |
| Aktivitet | Tidspunkt |
| **Frist for å levere tilbud** | **23.11.2020 kl. 12.00** |
| Utsendelse av tildelingsbrev | Uke 48/49 |
| Oppstart av kontrakt | 15.01.2021 |
| Tilbudets vedståelsesfrist | 3 måneder fra tilbudsfristen |

Det tas forbehold om endringer i fremdriftsplanen.

## Kontrakt og kontraktsperiode

Oppdragsgiver har til hensikt å inngå én rammeavtale. Avtaleforholdet vil bli regulert av vedlagt kontrakt.

Kontraktens varighet er på 2 år med opsjon på forlengelse én eller flere ganger inntil 2 år. Avtalen kan bli på totalt 4 år ved utløsing av full opsjon.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer og endringer av konkurransegrunnlaget som ikke er vesentlige. Opplysninger om rettelser, suppleringer og endringer kunngjøres.

Dersom rettelse, supplering eller endring kommer så sent at det er vanskelig for leverandøren å ta hensyn til det i tilbudet, skal oppdragsgiver fastsette en forholdsmessig forlengelse av tilbudsfristen. Samtlige leverandører skal varsles om frist for forlengelsen.

# REGLER FOR GJENNOMFØRING AV KONKURRANSEN

## Regler for konkurransen

Anskaffelsen reguleres av lov 17. juni 2016 nr. 73 om offentlig anskaffelser og forskrift 12. august 2016 nr. 974 om offentlige anskaffelser del I og del III.

## Anskaffelsesprosedyre

Konkurransen gjennomføres som en åpen anbudskonkurranse.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp.

# KRAV TIL LEVERANDØRENE

## Kvalifikasjonskrav

Leverandørens kvalifikasjoner vil bli vurdert ut fra innlevert dokumentasjon. Det er kun leverandører som er funnet kvalifisert som vil få sine tilbud evaluert. For å avgjøre om tilbyder har tilstrekkelige kvalifikasjoner, bes leverandørene levere foreløpig dokumentasjon av kravene gjennom å fylle ut egenerklæring (ESPD) i konkurranseløsningen Mercell.

Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for at konkurransen gjennomføres på riktig måte. Før tildeling av kontrakten skal oppdragsgiveren kreve at den valgte leverandøren straks skal levere oppdaterte dokumentasjonsbevis.

## Skattekrav

| **Krav**  | **Dokumentasjonskrav** |
| --- | --- |
| **Krav 1 – Skatter og avgifter**Leverandøren skal ha ordnede forhold med hensyn til skatte- og avgiftsinnbetaling i det land han er etablert i. | * Attest for skatt og merverdiavgift

Attesten hentes ut fra Altinn.no.Attesten skal ikke være eldre enn 6 måneder fra tilbudsfristens utløp. * Norske leverandører som ikke er merverdiavgiftspliktige skal fremlegge bekreftelse fra skattemyndighetene om dette.
* Utenlandske leverandører skal fremlegge attester fra tilsvarende myndigheter som de norske.
 |

## *Leverandørens organisatoriske og juridiske stilling*

| **Krav** | **Dokumentasjonskrav**  |
| --- | --- |
| **Krav 2 – Registrert i handelsregister eller foretaksregister** Leverandør skal være registrert i et foretaksregister eller et handelsregister i landet leverandøren er etablert i. | * Norske selskaper: Firmaattest
* Utenlandske selskaper: Godtgjørelse på at selskapet er registrert i bransjeregister, eller foretaksregister som foreskrevet i lovgivningen i det land hvor leverandøren er etablert.
 |

## Leverandørens økonomiske og finansielle stilling

| **Krav** | **Dokumentasjonskrav** |
| --- | --- |
| **Krav 3 – Økonomi**Leverandøren skal ha en økonomisk og finansiell soliditet som gir oppdragsgiver trygghet for at leverandøren vil være økonomisk levedyktig i hele avtaleperioden. | * Utvidet kredittvurdering/rapport, ikke eldre enn 3 måneder, fra et offentlig godkjent kredittvurderingsselskap, med karakteren A (kredittverdig) eller tilsvarende eller bedre rating. Rapporten skal basere seg på siste kjente regnskapstall. Dato må tydelig fremkomme.
* Selskaper uten tilfredsstillende kredittvurdering, nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne dokumentere at kravet er tilfredsstilt. I slike tilfeller vil det likevel kunne kompenseres med tilfredsstillende kredittvurdering som gir en tilsvarende sikkerhet for gjennomføringsevnen. Slik alternativ dokumentasjon skal følge som en del av tilbudet.

Dersom leverandøren har gyldige grunner til ikke å kunne fremlegge den dokumentasjonen oppdragsgiver har anmodet om, kan leverandøren godtgjøre sin økonomiske og finansielle stilling med ethvert annet dokument som oppdragsgiver anser egnet. |

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| **Krav 4 – Erfaring**Det kreves god erfaring fra tilsvarende oppdrag. | * Liste over de viktigste leveranser eller utførte tjenester de siste tre år, herunder opplysninger om verdi, tidspunkt, samt navnet på den offentlige eller private mottaker med kontaktinformasjon.
* Det skal oppgis tre referanser iht. punktet over.
 |
| **Krav 5 – Miljøledelsessystem**Det kreves at leverandøren er sertifisert for miljøledelse, i form av EMAS, ISO 14001 eller Miljøfyrtårn.  | * Dokumentasjon av sertifisering for EMAS, ISO 14001 eller Miljøfyrtårn. Det kan også fremlegges andre attester utstedt av organer i andre EØS-stater, forutsatt at leverandøren kan dokumentere at disse tilsvarer EMAS eller ISO 14001.
* Oppdragsgiveren vil godta annen dokumentasjon for tilsvarende miljøledelsestiltak dersom leverandøren ikke har mulighet til å få slike attester innen fristen, og dette ikke skyldes leverandøren selv. Dette forutsetter at leverandøren dokumenterer at disse tiltakene tilsvarer de etterspurte kvalitetssikringsstandardene eller miljøledelsessystemene eller -standardene.
 |

## Bruk av underleverandør

Dersom en leverandør skal benytte underleverandør(er) for oppfyllelse av kvalifikasjonskravene når det gjelder leverandørens økonomiske og finansielle stilling, og leverandørens tekniske og faglige kvalifikasjoner, må det legges frem en forpliktende erklæring om at han har den nødvendige råderett over underleverandøren(es) kapasitet. Underleverandør(er) skal også levere egenerklæring (ESPD).

# KRAV TIL TILBUDEt

## Tilbudets utforming

Komplett tilbud skal bestå av:

| **Dokumentasjon** | **Inndeling** |
| --- | --- |
| * Signert tilbudsbrev (vedlegg 5 til konkurransegrunnlaget)

Tilbudsbrevet skal være datert og signert av en person som i henhold til firmaattesten har fullmakt til å signere på vegne av leverandøren. | 1 |
| * Egenerklæring for kvalifikasjonskrav (ESPD), jf. punkt 3.1
 | 2 |
| * Signert forpliktelseserklæring og utfylt egenerklæring (ESPD) for underleverandør(er).
 | 3 |
| * Dokumentasjon av krav til ytelsen, jf. vedlegg 1 til konkurransegrunnlaget
 | 4 |
| * Dokumentasjon av tildelingskriteriene, jf. punkt 6.
 | 5 |
| * Fullstendig utfylt prisskjema (vedlegg *2* til konkurransegrunnlaget)
 | 6 |

## Forbehold

Alle forbehold skal være presise og entydige, slik at oppdragsgiver kan vurdere og prise disse uten kontakt med leverandøren. Forbehold skal klart fremgå av tilbudsbrevet med henvisning til hvor i tilbudet forbeholdet framkommer (sidetall og punktnummer).

## Alternative tilbud

Det er **ikke** adgang til å gi alternativt tilbud.

## Deltilbud

Det er **ikke** adgang til å gi tilbud på deler av oppdraget.

## Innlevering

Leverandøren skal forsikre seg om at tilbudet som leveres er i henhold til dette konkurransegrunnlaget. Det er leverandørens ansvar å levere et korrekt og komplett tilbud. Manglende innlevering av dokumentasjon kan medføre avvisning.

Tilbudet skal leveres på norsk.

Tilbudet skal leveres i følgende format:

1. **Fullstendig tilbud i PDF-format.** Dokumentet skal være signert, komplett og lagret som ett dokument / én fil i PDF-format.
2. **Prisskjema i Excel-format.**
3. **Sladdet tilbud i PDF-format.**

Tilbudet skal leveres elektronisk via konkurranseløsningen Mercell innen tilbudsfristen.

Ta kontakt med Mercell Support dersom du ikke er bruker hos Mercell eller dersom du har spørsmål til funksjonalitet i verktøyet:

* Tlf. 21 01 88 60
* Support@mercell.com

# Oppdragsgivers behandling av tilbudene

## Avvisning på grunn av forhold ved tilbudet

Det gjøres oppmerksom på at tilbud som inneholder avvik, forbehold, feil, uklarheter, ufullstendigheter mv. som kan medføre tvil om hvordan tilbudet skal vurderes sammenliknet med de øvrige tilbudene, skal avvises.

Tilbud som inneholder vesentlige forbehold vil bli avvist. Dersom leverandøren har flere forbehold, som hver for seg ikke er vesentlige, kan det likevel etter en konkret vurdering føre til at forbeholdene samlet sett anses som vesentlige.

## Avlysning av konkurransen

Oppdragsgiver forbeholder seg retten til å avlyse konkurransen med øyeblikkelig virkning dersom det foreligger saklig grunn. Som saklig grunn regnes i alle tilfeller manglende budsjettmessig dekning for anskaffelsen eller manglende politiske vedtak.

# Avgjørelsen av konkurransen

## Tildelingskriterier

Tildelingen skjer ut fra hvilket tilbud som har det beste forholdet mellom pris og kvalitet.

| **Kriterium**  | **Vekt**  | **Dokumentasjonskrav** |
| --- | --- | --- |
| * Pris
 | * 80 %
 | * Pris skal oppgis i tilbudsbrevet i henhold til vedlagt prisskjema.
 |
| * Kvalitet, herunder
* Opplæring/kurs.
 | * 20 %
 | * Beskrive hvordan kursing vil foregå for å gi brukerne av gass nødvendig kompetanse innenfor sikker bruk, håndtering og lagring av gass.
 |

##

## Oppdragsgivers beslutning om kontraktstildeling

Oppdragsgivers beslutning om hvem som skal tildeles kontrakt skal meddeles skriftlig og samtidig til berørte leverandører.

Meddelelsen skal inneholde en begrunnelse for tildeling av kontrakt. Oppdragsgiver skal i begrunnelsen opplyse navnet på den som fikk kontrakten og gi en redegjørelse for det valgte tilbudets egenskaper og relative fordeler i samsvar med angitte tildelingskriterier.